
AVIZ

asupra propunerii legislative privind asigurările sociale de sănătate
În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă privind asigurările sociale de sănătate, trimisă comisiei cu adresa nr.P.l.-X 410 din 28 iunie 2004.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 9 septembrie 2004.
În urma dezbaterilor, membrii comisiei au hotărât, în unanimitate, avizarea negativă a propunerii legislative, din următoarele considerente:
· din textul actului normativ propus nu rezultă eficientizarea sistemului de asigurări sociale de sănătate;

· nu se justifică promovarea propunerii legislative, întrucât ar induce dezechilibre majore în funcţionarea sistemului de asigurări sociale de sănătate.

